text: রাজ্যের বর্তমান ও প্রাক্তন অর্থমন্ত্রী অপদার্থ, দাবি বিজেপি প্রার্থী শীলভদ্রর
  Home খাস পলিটিক্স রাজ্যের বর্তমান ও প্রাক্তন অর্থমন্ত্রী অপদার্থ, দাবি বিজেপি প্রার্থী শীলভদ্রর
  অলোকুমার ঘোষ, ব্যারাকপুর: আমাদের রাজ্যের প্রাক্তন ও বর্তমান অর্থমন্ত্রী দুজনই অপদার্থ। তাই তো তাঁরা আজ পর্যন্ত নিজেদের কেন্দ্রে কোনও উন্নয়ন করতে পারেননি। তাই এই নেই এর রাজত্ব থেকে বেরোতে মানুষ এবার বিজেপিকে ভোট দেবে। আর আমিও খড়দহ কেন্দ্রে জিতব। রবিবাসরীয় প্রচারে বেরিয়ে এভাবেই নিজের জয়ের বিষয়ে আশাপ্রকাশ করলেন খড়দহ বিধানসভার বিজেপি প্রার্থী শীলভদ্র দত্ত।
  রবিবার সকাল থেকে সকাল থেকে দুপুর পর্যন্ত বাইক ও গাড়ি করে খড়দহের বিভিন্ন এলাকায় ঘুরে জোরকদমে প্রচার সারলেন তৃণমূল কংগ্রেস থেকে বিজেপিতে যোগ দেওয়া শীলভদ্র দত্ত। তিনি এদিন খড়দহ বিধানসভা কেন্দ্রে অমিত শাহের সভার সঙ্গে মুখ্যমন্ত্রীর জনসভার প্রসঙ্গ টেনে বলেন, অমিত শাহ পুরো মাঠ জুড়ে খেলে গিয়েছেন। আর মুখ্যমন্ত্রীর পা ভেঙে গিয়েছে বলে হয়তো তিনি অর্ধেক মাঠে সভা করছেন। তাছাড়া তাঁর ডাকে তো আর কেউ আসে না। শুধু আশাকর্মীরাই বাধ্য হয়ে মুখ্যমন্ত্রীর সভায় আসে।